ఉపరాష్ట్రపతి వెంకయ్యన్యూఢిల్లీ, అక్టోబరు 30(ఆంధ్రజ్యోతి): న్యాయ వ్యవస్థపై ప్రజల్లో ఎంతో గౌరవం, నమ్మకం ఉందని, వాటిని కాపాడే బాధ్యత న్యాయవాదులపై ఉందని ఉపరాష్ట్రపతి వెంకయ్య నాయుడు అన్నారు. సోమవారం ఢిల్లీలో విజయవాడ బార్ కౌన్సిల్ సభ్యులు ఉపరాష్ట్రపతిని కలిసి అభినందించారు. ఈ సందర్భంగా వెంకయ్య మాట్లాడుతూ.. మహోన్నతమైన ఈ దేశంలో అత్యంత ప్రభావశీలమైన న్యాయ వ్యవస్థ ఉందని, దాని గొప్పతనాన్ని ఇనుమడింపజేయడానికి సమష్టిగా కృషి చేయాలని సూచించారు. న్యాయవాదులుగా, పౌరులుగా దేశాభివృద్ధిలో భాగస్వామ్యం కావాలని పిలుపునిచ్చారు. కాగా, న్యాయవాదులు మాట్లాడుతూ... ఉపరాష్ట్రపతి తెలుగువారు కావడం గర్వంగా ఉందని, తమ కోసం సమయం కేటాయించి ప్రత్యేకంగా మాట్లాడినందుకు కృతజ్ఞతలు తెలిపారు.
uparaashtrapati venkayyanyuudlli, aktobaru 30(aandhrajyoti): nyaaya vyavasthapai prajallo entho gowravam, nammakam undani, vaatini kapade baadhyata nyaayavaadulapai undani uparaashtrapati venkayya nayudu annaru. somavaram dhilleelo vijayavada bar counsil sabhyulu uparaashtrapatini kalisi abhinandinchaaru. ee sandarbhamgaa venkayya maatlaadutuu.. mahonnatamaina ee desamlo atyanta prabhaavaseelamaina nyaaya vyavastha undani, daani goppatanaanni inumadimpajeyadaaniki samashtigaa krushi cheyalani suuchimchaaru. nyaayavaadulugaa, pourulugaa deshaabhivruddhilo bhagaswamyam kaavaalani pilupunicchaaru. kaga, nyaayavaadulu maatlaadutuu... uparaashtrapati teluguvaaru kaavadam garvamgaa undani, tama kosam samayam ketayinchi pratyekamgaa maatlaadinanduku krutagnatalu telipaaru.